వస్తు సేవల పన్ను బిల్లుకు జేడీయు అనుకూలం : నితీశ్ కుమార్
pnr| Last Updated:       గురువారం,  10 డిశెంబరు 2015 (16:53 IST)
కేంద్రంలోని ప్రధానమంత్రి నరేంద్ర మోడీ నేతృత్వంలోని ఎన్డీయే ప్రభుత్వం అత్యంత ప్రతిష్టాత్మకంగా భావిస్తున్న వస్తు సేవల పన్ను (జీఎస్టీ) బిల్లుకు తమ పార్టీ అనుకూలమని బీహార్ ముఖ్యమంత్రి, జేడీయు కీలక నేత నితీశ్ కుమార్ తెలిపారు. ఇదే అంశంపై ఆయన గురువారం మాట్లాడుతూ.... జీఎస్టీ బిల్లును తాము వ్యతిరేకించడం లేదని స్పష్టంచేశారు. ఈ బిల్లును పార్లమెంటులో ప్రవేశపెడితే ఖచ్చితంగా తమ పార్టీ సభ్యులు మద్దతిస్తారని తెలిపారు.
ఇదిలావుండగా, గురువారం పార్లమెంట్ ఆవరణలో ప్రధాని నరేంద్ర మోడీని బీహార్ సీఎం నితీశ్ కుమార్ కలిశారు. ఒక రోజు పర్యటన నిమిత్తం ఢిల్లీకి వెళ్లిన నితీశ్... పార్లమెంట్ భవన్‌కు చేరుకున్నారు. ఆ తర్వాత అక్కడే మోడీతో సమావేశమయ్యారు. ఈ సందర్భంగా బీహార్ రాష్ట్రానికి ప్రత్యేక ప్యాకేజీ ప్రకటించినందుకు మోడీకి ధన్యవాదాలు తెలిపారు. బీహార్ అభివృద్ధికి కేంద్ర సహకారాన్ని కోరారు.
సంబంధిత వార్తలు